મળતી માહિતી મુજબ મૂળ નડીઆદના અને હાલ ન્યૂ રાણીપ વિસ્તારના આર્યવિલા ફ્લેટમાં ચિરાગ ગોસ્વામી (ઉં.વ.૩ર) ૧પ દિવસથી અમદાવાદ ખાતે ભાડે તેમના પરિવાર સાથે રહે છે. તે દોઢ વર્ષથી ચેન્નઇ ખાતે આવેલ અલિઝા ઇન્ટરનેશનલ નામની એર ટિકિટ બુકિંગની કંપનીમાં નોકરી કરે છે. ટૂૂંક સમયમાં અમદાવાદમાં નવી બ્રાન્ચ ખૂલવાની હોવાથી તેઓ અમદાવાદ આવ્યા છે. વર્ષ ર૦૧૬માં આણંદ ખાતે રાધે ટૂર્સ એન્ડ ટ્રાવેલ્સની ઓફિસ ધરાવતા ધનરાજ ગાયરી નામની વ્યકિત સાથે ચિરાગને મિત્રતા થઇ હતી અને અવારનવાર ધંધાર્થે અમદાવાદ આવતા હતા.